[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 3.10.2007

KOM (2007) 562 endelig

36. RAPPORT FRA KOMMISSIONEN TIL EUROPA-PARLAMENTET OG RÅDET

om den ØKONOMISKE FORVALTNING AF DEN EUROPÆISKE UDVIKLINGS- OG GARANTIFOND FOR LANDBRUGET,Garantisektionen– FINANSÅRET 2006 –{SEK(2007) 1246}

INDHOLDSFORTEGNELSE

1. Budgetprocedure 3

1.1. Foreløbigt budgetforslag for 2006 3

1.2. Budgetforslaget for 2006 3

1.3. Ændringsskrivelse for 2006 3

1.4. Vedtagelse af budgettet for 2006 3

1.5. Ændringsbudget BR 6/2006 3

2. Likviditet og forvaltning af bevillingerne 4

A. Forvaltning af bevillingerne 4

2.1. Disponible bevillinger i regnskabsåret 2006 4

2.2. Udnyttelse af de disponible bevillinger for regnskabsåret 2006 4

2.3. Automatiske fremførsler fra regnskabsåret 2005 til 2006 5

2.4. Ikke-automatiske fremførsler fra 2005 5

B. Forskud 5

2.5. Forskud til medlemsstaterne 5

3. Gennemførelse af budgettet for 2006 6

4. Bemærkninger til gennemførelsen af budgettet 7

4.1. Underudgiftsområde 1a 7

4.2. Underudgiftsområde 1b 8

4.3. Fordeling af udgifterne i underudgiftsområde 1a i henhold til kategori 9

BILAG 1: BUDGETPROCEDURE FOR 2006, EUGFL - GARANTISEKTIONEN BILAG 2: EUGFL-GARANTIBUDGETTETS ANDEL AF EU-BUDGETTET FOR 2002–2006 BILAG 3: ANALYSE AF GENNEMFØRELSEN AF 2006-BUDGETTET BILAG 4: UDGIFTER UNDER EUGFL, GARANTISEKTIONEN, OPDELT PÅ ARTIKLER OG MEDLEMSSTATER BILAG 5: UDVIKLING I OPDELINGEN AF UDGIFTERNE UNDER EUGFL, GARANTISEKTIONEN 2002–2006 |

Bemærk: Denne beretning ledsages af Kommissionens detaljerede arbejdsdokument. Arbejdsdokumentets fulde tekst (på engelsk) og de vedlagte tabeller (på engelsk) findes på GD Landbrugs netsted. |

BUDGETPROCEDURE

Foreløbigt budgetforslag for 2006

Det foreløbige budgetforslag for 2006 blev vedtaget af Kommissionen og forelagt budgetmyndigheden i april 2005. De forpligtelsesbevillinger, der blev foreslået til EUGFL, Garantisektionen, beløb sig til i alt 51.412,3 mio. EUR, dvs. 43.641,3 mio. til underudgiftsområde 1a og 7.771,0 mio. EUR til underudgiftsområde 1b, hvortil betalingsbevillingerne i alt beløb sig til 7.711,3 mio. EUR som følge af medtagelsen af overgangsinstrumentet for de nye medlemsstater, som implementeres på grundlag af differentierede bevillinger.

Budgetforslaget for 2006

Rådet vedtog budgetforslaget for 2006 i juli 2005. Bevillingerne i underudgiftsområde 1a blev nedsat med 150,0 mio. EUR i forhold til FBF, mens bevillingerne til underudgiftsområde 1b blev fastholdt på samme niveau som i FBF.

Ændringsskrivelse for 2006

I slutningen af oktober 2005 vedtog Kommissionen ændringsskrivelse nr. 2 til FBF for 2006, hvori bevillingsbehovet for underudgiftsområde 1a blev fastsat til 43.279,7 mio. EUR, hvilket var 361,6 mio. EUR lavere end det tilsvarende beløb i det foreløbige budgetforslag. Det foreslåede bevillingsbehov for underudgiftsområde 1b ændrede sig ikke.

Vedtagelse af budgettet for 2006

I december 2005 blev budgettet for 2006 vedtaget med de foreslåede beløb i ændringsskrivelse nr. 2. Bevillingerne for underudgiftsområde 1a udgjorde her 43.279,7 mio. EUR og for underudgiftsområde 1b 7.771,0 mio. EUR. Nærmere oplysninger herom kan ses i bilag 1.

Ændringsbudget BR 6/2006

I december 2006 foreslog Kommissionen og budgetmyndigheden accepterede gennem BR 6/2006 en tilpasning af 2006-budgettets forpligtelsesbevillinger ved at annullere et beløb på 860,0 mio. EUR til underudgiftsområde 1a, som derefter beløb sig til 42.419,7 mio. EUR. Ændringsbudgettet omfattede nærmere betegnet en reduktion af bevillingerne til kapitel 05 02 "interventioner på landbrugsmarkeder" med 360,0 mio. EUR og for kapitel 05 03 "direkte støtte" med 654,2 mio. EURO, mens de samlede bevillinger under kapitel 05 07 "revision af landbrugsudgifter" med 154,2 mio. EUR.

Andelen af det endelige budget for EUGFL, Garantisektionen (forpligtelsesbevillinger) i det samlede EU-budget for perioden 2002-2006 fremgår af bilag 2.

Likviditet og forvaltning af bevillingerne

A. FORVALTNING AF BEVILLINGERNE

DISPONIBLE BEVILLINGER I REGNSKABSÅRET 2006

De endelige disponible bevillinger for EUGFL, Garantisektionen for regnskabsåret beløber sig til 50.190.720.000 EUR. Budgetmyndigheden godkendte en ikke-automatisk fremførsel fra 2005 til 2006 på 43.400.000 EUR.

Udnyttelse af de disponible bevillinger for regnskabsåret 2006

Budgettransaktioner

Følgende tabel viser budgettransaktionerne i 2006:

EUR |

1. Disponible bevillinger |

– normale bevillinger | 50.90.720.000,00 |

– ikke-automatiske fremførsler | 43.400.000,00 |

2. Detaljerede bevillinger |

– for medlemsstaternes udgifter over normale bevillinger | 47.434.305.141,54 |

– for udgifter over ikke-automatiske fremførsler | 43.400.000,00 |

– for direkte betalinger | 291.500.128,65 |

– for medlemsstaternes udgifter – RDTI EU 10 | 2.096.000.000,00 |

----------------------- |

Forpligtelser i alt | 49.865.205.270,19 |

3. Konteringer |

– for medlemsstaternes udgifter over normale bevillinger | 47.434.305.141,54 |

– for udgifter over ikke-automatiske fremførsler | 43.400.000,00 |

– for direkte betalinger | 22.745.564,88 |

– for medlemsstaternes udgifter – RDTI EU 10 | 500.956.905,00 |

----------------------- |

Konteringer i alt | 48.001.407.611,42 |

4. Automatiske fremførsler |

– for medlemsstaternes udgifter – RDTI EU 10 | 1.595.043.095,00 |

– for medlemsstaternes udgifter over ikke-automatiske fremførsler | 0,00 |

– for direkte betalinger | 268.754.563,77 |

----------------------- |

Automatiske fremførsler, i alt | 1.863.797.658,77 |

5. Ikke-automatiske fremførsler | 0,00 |

6. Annullerede bevillinger (= 1 + 2 – 5) | 368.914.729,81 |

Automatiske fremførsler

De automatiske fremførsler udgør forskellen mellem forpligtelserne og konteringerne. For dette regnskabsår drejer det sig om et beløb på 1.863,8 mio. EUR svarende til de bevillinger, Kommissionen havde forpligtet for udgifter, som den selv gennemførte, og for hvilke betalingerne ikke var afholdt ved regnskabsårets afslutning.

Automatiske fremførsler fra regnskabsåret 2005 til 2006

Følgende tabel indeholder en oversigt over den samlede udnyttelse af disse fremførsler i 2006:

EUR |

1. Fremførte forpligtelser |

– for medlemsstaternes udgifter – RDTI EU 10 | 1.614.735.317,00 |

– for direkte betalinger | 242.096.606,20 |

--------------------- |

Forpligtelser i alt | 1.856.831.923,20 |

2. Frigørelser af fremførte bevillinger |

– for medlemsstaternes udgifter | –– |

– for direkte betalinger | (17.651.622,31) |

--------------------- |

Frigørelser i alt | (17.651.622,31) |

3. Betalinger |

– for medlemsstaternes udgifter – RDTI EU 10 | 1.608.989.764,00 |

– for direkte betalinger | 182.586.614,06 |

--------------------- |

Konteringer i alt | 1.791.576.378,06 |

4. Annullerede bevillinger (= 1 + 2 – 3) |

– for medlemsstaternes udgifter | 0,00 |

– for direkte betalinger | 41.858.369,83 |

-------------------- |

Annullerede fremførsler i alt | 41.858.369,83 |

5. Automatiske fremførsler |

– for medlemsstaternes udgifter – RDTI EU 10 | 5.745.553,00 |

Ikke-automatiske fremførsler fra 2005

På grundlag af artikel 9 og 149 i finansforordningen (Rådets forordning (EF) nr. 1605/2002 af 25. juni 2002) traf Kommissionen beslutning om ikke-automatiske fremførsler på i alt 43,4 mio. EUR fra regnskabsåret 2005 til regnskabsåret 2006 til konto 05 04 01 05 "Førtidspensionering - ny ordning".

B. FORSKUD

FORSKUD TIL MEDLEMSSTATERNE

2. 5.1. Månedlige forskud på konteringen

I artikel 7 i Rådets forordning (EF) nr. 1258/1999 af 17. maj af 1999[1] om finansiering af den fælles landbrugspolitik hedder det, at Kommissionen træffer beslutning om de "månedlige forskud på konteringen af de udgifter, som de godkendte betalingsorganer har afholdt". Forskuddene udbetales til medlemsstaterne i begyndelsen af den anden måned efter betalingsorganernes afholdelse af udgifterne.

I streng forstand er der ikke tale om en udbetaling af forskud, men en godtgørelse af udgifter, der allerede er afholdt. Udtrykket "forskud" understreger den foreløbige karakter af disse betalinger: forskud stilles til rådighed på grundlag af de månedlige opgørelser, der indsendes af medlemsstaterne[2]; den månedlige bogføring af udgifter er underlagt kontrol og korrektion på grundlag af den detaljerede opgørelse.[3] De bliver desuden endelige efter kontrollen i de efterfølgende regnskabsår i lyset af afgørelserne om regnskabsafslutning.

De udbetalinger, medlemsstaterne foretog fra den 16.10.2005 til den 15.10.2006, er omfattet af ordningen for forskudsbetalinger. For så vidt angår de resterende udbetalinger, foretager Kommissionen direkte udbetalinger til et begrænset antal foranstaltninger og til den fælles forvaltning af overgangsinstrumentet (RDTI-EU 10) for de nye medlemsstater.

I regnskabsåret 2006 var det samlede udbetalte nettoforskudsbeløb på 47.477.705.141,5 EUR.

2. 5.2. Beslutninger om forskud i 2006

I regnskabsåret 2006 vedtog Kommissionen tolv beslutninger om månedlige forskud. december 2006 vedtog man et yderligere forskud, som udgjorde en justering af de allerede fastlagte forskud for de samlede udgifter, som kan konteres dette år.

Gennemførelse af budgettet for 2006

De oprindelige bevillinger til EUGFL, Garantisektionen, for budgetåret for 2006 udgjorde 51.050,7 mio. EUR i forpligtelsesbevillinger. Heraf blev 43.279,7 mio. EUR bevilget til underudgiftsområde 1a og de resterende 7.771,0 mio. EUR til underudgiftsområde 1b. Det samlede beløb på 2006-budgettet samt beløbet til udvikling af landdistrikter blev forhøjet til 51.094,1 mio. EUR og til 7.814,4 mio. EUR efter fremførslen fra 2005 til 2006 af omkring 43,4 mio. EUR for førtidspensioneringsordningen, som er medtaget i programmerne for udvikling af landdistrikter.

Gennemførelsen af budgettet for udgiftsområde 1 udgjorde 49.865,2 mio. EUR, dvs.: omkring 97,6 % af de oprindelige bevillinger, hvoraf udgifterne til underudgiftsområde1a udgjorde 42.175,3 mio. EUR og for underudgiftsområde 1b 7.689,9 mio. EUR, inklusive det fremførte beløb.

Med hensyn til underudgiftsområde 1a førte gennemførelsen af budgettet til en underudnyttelse på 1.104,4 mio. EUR. Med henblik på at nedsætte medlemsstaternes bidrag til Fællesskabets budget foreslog Kommissionen via ændringsbudget nr. 6/2006 at annullere et beløb på 860,0 mio. EUR af de oprindelige bevillinger til EUGFL, Garantisektionen. De endelige disponible bevillinger til underudgiftsområde 1a beløb sig således til 42.419,7 mio. EUR, og den deraf følgende underudnyttelse blev reduceret til 244,4 mio. EUR. Bevillingerne til underudgiftsområde 1b forblev på samme niveau som i det oprindelige budget.

Gennemførelsen af 2006-budgettet - med de forskelle, der er på den faktiske gennemførelse og bevillingerne på det oprindelige budget og ændringsbudget nr. 6/2006 - fremgår af bilag 3. Udgifterne opdelt på medlemsstater og foranstaltninger fremgår af bilag 4.

Bemærkninger til gennemførelsen af budgettet

Produktionsåret 2006 blev præget af et fald i kornproduktionen og i produktionen af animalske produkter ledsaget af meget gunstige priser på animalske produkter og højere priser på afgrøder. Denne udvikling på landbrugsmarkederne påvirkede sammen med andre faktorer størrelsen af udgifterne fra EUGFL, Garantisektionen, på visse områder af budgettet og førte til en betydelig underudnyttelse af bevillingerne.

Underudgiftsområde 1a

Budgetbevillingerne blev underudnyttet både til interventioner på landbrugsmarkederne med undtagelse af sukker- og mælkesektoren og for direkte støtte. Vedlagte tabel 3 indeholder nærmere oplysninger om gennemførelsen for de forskellige artikler i budgettet. Hovedårsagerne til bestemte budgetartiklers gennemførelsesmønstre i forhold til de oprindelige budgetbevillinger beskrives kort i det følgende:

Korn

Underudnyttelsen af bevillingerne inden for denne sektor skyldes både de mindre kornmængder i offentlig oplagring efter den mindre samlede høst i 2005/06 for EU-25 og de lavere udgifter til eksportrestitutioner som følge af de stigende verdensmarkedspriser på korn fra foråret 2006.

Restitutioner på ikke-Bilag 1-produkter

Underudnyttelse af bevillingerne for denne sektor skyldtes både den overordnede reduktion af satserne for eksportrestitutioner samt de mindre mængder af eksporterede mængder af forædlede landbrugsprodukter.

Sukker

Overudnyttelsen af bevillingerne til sektoren skyldtes udelukkende de betydeligt større mængder af sukker under fri markedsadgang, der eksporteres med restitutioner, i modsætning til den mængde, der tages højde for på 2006-budgettet.

Frugter og grønsager

Underudnyttelsen af bevillinger inden for denne sektor skyldtes, at medlemsstaterne havde lavere udgifter til både driftsfondene for producentorganisationerne, fordi de forventede stigninger inden for de godkendte producentorganisationers programmer ikke indtraf, samt til forarbejdningsstøtte til tomater på grund af den mindre mængde tomater, der var berettiget til denne støtte.

Mælk og mejeriprodukter

Overudnyttelsen af bevillingerne til sektoren skyldes virkningerne af de ændrede tidsplaner for betalingen af medlemsstaternes mælkeafgifter, som betød, at afgiften for året 2005/06 skal betales i budgetåret 2007 i stedet for budgetåret 2006, således som man gik ud fra, da 2006-budgettet blev vedtaget. Frem til 2005-budgettet udgjorde mælkeafgifterne en indtægt på budgettet, og de førte til en nedsættelse af de tilsvarende udgifter til mælkesektoren. Virkningen af den ændrede tidsplan for budgetbevillingerne for 2006 var, at de tilsvarende udgifter til mælk og mælkeprodukter steg, hvilket førte til overudnyttelse af disse bevillinger.

Oksekød

Underudnyttelsen af bevillingerne til denne sektor skyldtes både de mindre mængder af eksporteret kød og levende dyr samt det lavere antal dyr, der modtog tilskud under den ekstraordinære markedsstøtteordning.

Afkoblet direkte støtte

Underudnyttelsen af bevillingerne til denne sektor skyldtes især enkeltbetalingsordningen, hvor en række medlemsstater under påberåbelse af administrative problemer med at fastslå støtteberettigelsen og med at afslutte og afregne støttesagerne ikke opbrugte hele deres tilhørende budgetmidler.

Anden direkte støtte

Bevillingerne på 2006-budgettet blev underudnyttet, især for tobakspræmierne på grund af den faldende tobaksproduktion sammenlignet med den anslåede mængde på 2006-budgettet og for udligningsstøtten til bananer, fordi gunstige markedsbetingelser førte til stigende markedspriser og et efterfølgende fald i udligningsstøtten.

Revision af landbrugsudgifter

Underudnyttelsen af bevillingerne til denne sektor skyldtes de lavere beløb, som blev inddrevet fra medlemsstaterne gennem såvel regnskabsprocedurerne som regnskabsafslutningsprocedurerne. Disse inddrivelser udgør en indtægt på budgettet og mindsker de samlede budgetudgifter.

Underudgiftsområde 1b

4.2.1. Udvikling af landdistrikter (EU-15)

EUGFL, Garantisektionen, medfinansierer gennem bevillingerne under underudgiftsområde 1b, (forordning (EF) nr. 1257/1999) de 89 programmer til udvikling af landdistrikter i EU-15, som blev vedtaget for perioden 2000-2006. Bevillingerne til disse programmer på 2006-budgettet udgjorde 5.020,0 mio. EUR blev forøget med beløbet til den obligatoriske modulation på 655,0 mio. EUR og med 43,4 mio. EUR, der blev fremført fra 2005 til 2006. De faktiske udgifter til disse 89 programmer var på 5.623,3 mio. EUR eller 98,3 % af bevillingerne. Underudnyttelsen af disse bevillinger forekom navnlig inden for skovbrug og agromiljøforanstaltninger.

4.2.2. Overgangsinstrument til finansiering af udvikling af landdistrikter i de nye medlemsstater

EUGFL, Garantisektionen, bidrager under denne ordning på grundlag af forskellige bevillinger til finansieringen (forordning (EF) nr. 1257/99) af de programmer for udvikling af landdistrikterne, som i 2004 blev vedtaget for de 10 nye medlemsstater for tidsrummet 2004-2006. Alle de beløb, der var fastsat på budgettet, blev forpligtet, og udbetalingerne beløb sig til 2.115,7 mio. EUR, dvs. 79,5 mio. EUR højere end betalingsbevillingerne på 2006-budgettet.

Fordeling af udgifterne i underudgiftsområde 1a i henhold til kategori

Udgifterne under EUGFL, Garantisektionen til underudgiftsområde 1a kan opdeles i følgende hovedkategorier. I det følgende er angivet de tilsvarende udgifter sammen med den procentsats, som disse udgifter udgør i EUGFL, Garantisektionens samlede udgifter for 2006:

4.3.1 Eksportrestitutioner

Udgifter til eksportrestitutioner udgjorde 2.493,6 mio. EUR eller 5,0 % af de samlede udgifter.

4.3.2 Direkte støtte

Udgifterne i denne post beløb sig til 34.051,3 mio. EUR eller 68,3 % af de samlede udgifter. De udgifter, der regnes som direkte støtte, defineres i bilaget til Rådets forordning (EF) nr. 1782/2003 af 29. september 2003 (EFT L 270, s. 1).

4.3.3 Oplagring

Udgifterne til oplagring udgjorde 756,9 mio. EUR eller 1,5 % af de samlede udgifter. De vigtigste omfattede produkter var korn, sukker, vin og mejeriprodukter.

4.3.4 Andet

De øvrige interventionsudgifter beløb sig til 4.873,4 mio. EUR eller 9,8 % af årets samlede udgifter. Denne post omfatter udgifter, der ikke hører under de foregående kategorier.

Udviklingen i fordelingen af udgifterne i perioden 2002 til 2006 fremgår af bilag 5.

[pic]

[pic]

[pic]

[pic]

[pic]

[1] EFT L 160 af 26.6.1999, s. 103.

[2] Disse betalinger fremsendes månedligt af medlemsstaterne ved fax af den tiende.

[3] Den detaljerede opgørelse fremsendes månedligt af medlemsstaterne ved hjælp af skema 104.